

Konkurentsiamet

Maksejõuetuse teenistus

02.04.2024

Tsiviilasi 2-24-294

**Ettepanek**

Harju Maakohtu menetluses on OÜ PE&A GRUPP avaldus pankroti väljakuulutamiseks. Kohus nimetas Jüri Truutsi ajutiseks pankrotihalduriks.

Ajutise pankrotihalduri aruande kohaselt võlgnikul vara puudub, kohustuste suuruseks on vähemalt 39 525,29 eurot. Ajutine haldur ei ole tuvastanud tagasivõitmise võimalusi ja kuriteo tunnustega tegusid. Maksejõuetuse põhjuseks on ajutise halduri hinnangul liiga optimistlik äriplaan arvestamata äririske ja muid võimalikke tõrkeid. Võlgnik oli sellise kaubanduse edukaks käivitamiseks liiga vähe kapitaliseeritud, puudusid reservid mis oleks võimaldanud kahjumiga tegutsemist, tekkisid maksuvõlad. Võlgniku tegevus vaibus 2019 aastal ja peatus lõplikult 2020. Ajutine haldur ei ole tuvastanud maksejõuetuse põhjusena rasket juhtimisviga ega kuriteo tunnustega tegu. Pankrotiseaduse § 22 lg 5 mõistes on maksejõuetuse põhjuseks muu asjaolu.

Massikohustuste ja pankrotimenetluse kulude katteks võlgnikul vara puudub ning deposiiti tasutud ei ole.

**Juhindudes pankrotiseaduse § 30 lg-s 5 § 158 lg-st 51 ja § 19211 lg-st 1, teeb kohus maksejõuetuse teenistusele ettepaneku esitada kohtule avaldus pankrotimenetluse läbiviimiseks avaliku uurimisena. Avalduse esitamise tähtpäev on 02.05.2024. Põhjendatud vajaduse esinemisel on võimalik taotleda selle tähtaja pikendamist.**

Lugupidamisega

*/allkirjastatud digitaalselt/*

Gerli Spelman

Kohtujurist